|  |  |
| --- | --- |
| bw-left-greek-UOA_logo |  |
| **ΤΜΗΜΑ ΑΕΡΟΔΙΑΣΤΗΜΙΚΗΣ ΕΠΙΣΤΗΜΗΣ ΚΑΙ ΤΕχνολογιασ**  Ταχ. Δ/νση: Ψαχνά Ευβοίας  Πληροφορίες: Ευαγγελία Τουλούμη  Τηλέφωνο:2228021850-1851-1852  e-mail: secr@aerospace.uoa.gr | |

ΟΔΗΓΙΕΣ ΓΙΑ ΠΡΩΤΟΕΤΕΙΣ

# ΕΓΓΡΑΦΗ - ΕΝΗΜΕΡΩΣΗ ΠΡΩΤΟΕΤΩΝ ΦΟΙΤΗΤΩΝ

Μετά την εγγραφή σας στο Τμήμα μέσω της ηλεκτρονικής πλατφόρμας του Υπουργείου Παιδείας [**https://eregister.it.minedu.gov.gr**](https://eregister.it.minedu.gov.gr)θα πρέπει να γίνει η ταυτοποίηση των στοιχείων σας στέλνοντας τα δικαιολογητικά που αναφέρονται στην ανακοίνωση μας στις 5/9/2025

(<http://www.aerospace.uoa.gr/nea-kai-anakoinoseis/leptomereia-eidiseon?tx_news_pi1%5Baction%5D=detail&tx_news_pi1%5Bcontroller%5D=News&tx_news_pi1%5Bnews%5D=534&cHash=4b04692ffd035887f996174849d33f7e>)

μέσω[**https://eprotocol.uoa.gr/**](https://eprotocol.uoa.gr/)με τους κωδικούς του taxisnet.

Εάν για κάποιο λόγο δεν μπορείτε να ανεβάσετε τα δικαιολογητικά μπορείτε να τα καταθέσετε στη γραμματεία αυτοπροσώπως ή με νόμιμα εξουσιοδοτημένο εκπρόσωπο.

**Χρήσιμες οδηγίες που αφορούν την εγγραφή και τη φοίτηση στο Τμήμα μας.**

**Καταρχήν θα πρέπει να παρακολουθείτε ανελλιπώς την ιστοσελίδα του Τμήματος** [**https://www.aerospace.uoa.gr/**](https://www.aerospace.uoa.gr/%20) **όπου αναρτώνται όλες οι ανακοινώσεις που σας ενδιαφέρουν.**

Για την απόκτηση της ιδιότητας του φοιτητή και το ομαλό ξεκίνημα της φοιτητικής σας ζωής, τα απαραίτητα και υποχρεωτικά βήματα είναι κατά σειρά τα ακόλουθα:

**Βήμα 1ο: Λήψη SMS και email**

Μετά την λήξη της προθεσμίας και τον έλεγχο των δικαιολογητικών θα λάβετε SMS και email στα στοιχεία που δηλώσατε στην εφαρμογή του Υπουργείου Παιδείας, Θρησκευμάτων και Αθλητισμού. Το μήνυμα θα περιλαμβάνει τον Αριθμό Μητρώου και οδηγίες εγγραφής στην Ηλεκτρονική Γραμματεία.

**Βήμα 2ο: Εγγραφή στις ηλεκτρονικές υπηρεσίες του Πανεπιστημίου**

Μετά την απόκτηση Αριθμού Μητρώου στο Τμήμα, και σε όλη τη διάρκεια των σπουδών σας, θα πρέπει υποχρεωτικά να χρησιμοποιείτε το διαδικτυακό σύστημα διαχείρισης Γραμματειών https://my-uni.uoa.gr του Πανεπιστημίου μας.

Η ηλεκτρονική υπηρεσία https://my-uni.uoa.gr παρέχει τη δυνατότητα να δείτε και να εκτυπώσετε τη βαθμολογία σας, να έχετε πληροφορίες για όλα τα μαθήματα του Προγράμματος Σπουδών (διδακτικές μονάδες, ώρες διδασκαλίας, συγγράμματα κτλ.), να δηλώσετε τα μαθήματα που ενδιαφέρεστε να παρακολουθήσετε κάθε εξάμηνο, να αιτηθείτε την έκδοση οποιουδήποτε διαθέσιμου πιστοποιητικού έχει καθορίσει η Γραμματεία (αναλυτικής βαθμολογίας, στρατολογίας, εφορίας κ.ά.).

Για τη χρήση αυτών των υπηρεσιών θα πρέπει υποχρεωτικά να αποκτήσετε Ιδρυματικό λογαριασμό μέσω της ιστοσελίδας <https://webadm.uoa.gr/>. Επιλέγετε: **Αίτηση Νέου Λογαριασμού** ως Προπτυχιακός Φοιτητής.

Κατά τη διαδικασία εγγραφής και προκειμένου να αναγνωριστείτε από το σύστημα, θα σας ζητηθεί να δώσετε:

* τον **Πλήρη Αριθμό Μητρώου δηλαδή** 13 ψηφία: 1116 ακολουθούμενο από το έτος εισαγωγής **2025** και τον 5ψήφιο Αριθμό Μητρώου (5 τελευταία ψηφία του αριθμού μητρώου)
* τον **Αριθμό Δελτίου Ταυτότητας** (Ο αριθμός ταυτότητας θα πρέπει να αποδίδεται χωρίς κενά και με **ελληνικούς κεφαλαίους** χαρακτήρες)
* Μετά την αναγνώριση από το σύστημα, θα σας ζητηθεί να δώσετε το Ονοματεπώνυμό σας με χρήση ελληνικών και λατινικών χαρακτήρων (ακριβώς όπως αναγράφεται στην αστυνομική σας ταυτότητα). Πρέπει να δώσετε επακριβώς το όνομα και το επώνυμό σας και όχι κάποιο υποκοριστικό (π.χ. Κωνσταντίνος και όχι Κώστας).
* Μετά την ορθή συμπλήρωση και υποβολή αυτών των στοιχείων, θα σας ανακοινωθεί ο **Αριθμός Πρωτοκόλλου** της αίτησής σας, καθώς και ένας αριθμός **PIN τον οποίο πρέπει να αποθηκεύσετε** (γιατί θα σας χρησιμεύσει στην ενεργοποίηση του λογαριασμού σας).
* Αφού εγκριθεί η αίτησή σας από την Γραμματεία (κατά τις εργάσιμες ημέρες και ώρες) θα πρέπει να ενεργοποιήσετε τον λογαριασμό σας, ανατρέχοντας στην σελίδα [http://webadm.uoa.gr](http://webadm.uoa.gr/) **ακολουθώντας τον** σύνδεσμο **ενεργοποίηση λογαριασμού και εισάγοντας το PIN που έχετε αποθηκεύσει.**
* Αφού ενεργοποιηθεί ο λογαριασμός σας θα σας ζητηθεί να ορίσετε ένα Password που θα χρησιμοποιείτε για την είσοδό σας σε όλες τις υπηρεσίες του Πανεπιστημίου. Οπότε

**Username**: sas**25**XXXXX (τα τελευταία 5 ψηφία του αριθμού μητρώου σας) και **Password**: αυτό που ορίσατε.

Με τον τρόπο αυτό θα αποκτήσετε ηλεκτρονικό λογαριασμό στο Πανεπιστήμιο και δικαίωμα πρόσβασης σε όλες τις ηλεκτρονικές υπηρεσίες [https://www.uoa.gr/foitites/](https://www.uoa.gr/foitites/ilektronikes_ypiresies/) [ilektronikes\_ypiresies/](https://www.uoa.gr/foitites/ilektronikes_ypiresies/) (πάσο, σίτιση, δήλωση μαθημάτων κ.λπ.)

**Βήμα 3ο: Εγγραφή στην ηλεκτρονική τάξη του Πανεπιστημίου**

Η Ηλεκτρονική Τάξη (<https://eclass.uoa.gr/>) αποτελεί ένα ολοκληρωμένο σύστημα διαχείρισης ηλεκτρονικών μαθημάτων και υποστηρίζει την υπηρεσία ασύγχρονης τηλεκπαίδευσης στο Εθνικό και Καποδιστριακό Πανεπιστήμιο Αθηνών (Ε.Κ.Π.Α.) χωρίς περιορισμούς και δεσμεύσεις.

Για την εγγραφή σας θα πρέπει να επισκεφτείτε στην ιστοσελίδα <https://eclass.uoa.gr/>, και να επιλέξετε το Προπτυχιακό Πρόγραμμα Σπουδών του Τμήματός μας και να κάνετε εγγραφή στα μαθήματα του 1ου εξαμήνου

**Βήμα 4ο: Παραλαβή Πιστοποιητικού εγγραφής**

Εφόσον έχουν ολοκληρωθεί όλα τα παραπάνω, θα λάβετε στον φοιτητικό σας λογαριασμό e-mail στον οποίο έχετε πρόσβαση κάνοντας είσοδο στην ιστοσελίδα [**https://webmail.noc.uoa.gr/src/login.php**](https://webmail.noc.uoa.gr/src/login.php)

(χρησιμοποιώντας το username και password) **Πιστοποιητικό/ Βεβαίωση Εγγραφής και Πιστοποιητικό Στρατολογικής Χρήσης.**

**Όλα τα αιτήματα προς την Γραμματεία** (έκδοση Πιστοποιητικού φοίτησης, Αναλυτική Βαθμολογία κλπ.) ικανοποιούνται ηλεκτρονικά μέσω e-mail στέλνοντας μήνυμα από τον φοιτητικό σας λογαριασμό e-mail σε αυτό της Γραμματείας [secr@aerospace.uoa.gr](mailto:secr@aerospace.uoa.gr%20) ή μέσω https://my-uni.uoa.gr ή μέσω <https://eprotocol.uoa.gr/>

**Βήμα 5ο: Έκδοση Ακαδημαϊκής ταυτότητας (πάσο)**

Η Ηλεκτρονική Υπηρεσία Απόκτησης Δελτίου Ειδικού Εισιτηρίου παρέχεται από το Υ.ΠΑΙ.ΘΑ. στην ιστοσελίδα: <https://academicid.minedu.gov.gr/>στην οποία θα συνδεθείτε (χρησιμοποιώντας το username και password) και θα ακολουθήσετε τις οδηγίες.

Οι ταυτότητες θα παραδίδονται στο σημείο παραλαβής που θα επιλέξετε κατά την υποβολή της αίτησής σας.

**Προσοχή, θα πρέπει να ανεβάσετε ψηφιακή φωτογραφία, τύπου αστυνομικής ταυτότητας (να φαίνονται καθαρά τα χαρακτηριστικά του προσώπου σε ουδέτερο φόντο, διαφορετικά**

**δεν θα εγκριθεί το πάσο).**

**Βήμα 6o: Δήλωση μαθημάτων**

Κάθε εξάμηνο πρέπει να ανανεώνετε την εγγραφή σας μέσω της δήλωσης μαθημάτων που επιθυμείτε να παρακολουθήσετε, ακολουθώντας τις οδηγίες που θα ανακοινώνει κάθε φορά η γραμματεία στην ιστοσελίδα του τμήματος.

Η δήλωση μαθημάτων γίνεται δύο φορές τον χρόνο (το χειμερινό και το εαρινό εξάμηνο) σε ημερομηνίες που ορίζονται από την Γραμματεία μέσω της ηλεκτρονικής υπηρεσίας: https://my-uni.uoa.gr και αναρτάται σχετική ανακοίνωση στην ιστοσελίδα του Τμήματος.

Για την συμμετοχή στην εξεταστική του Σεπτεμβρίου **δεν απαιτείται εκ νέου δήλωση μαθημάτων.** Συμμετέχετε σε αυτή με βάση τις δηλώσεις μαθημάτων που κάνατε κατά το χειμερινό και εαρινό εξάμηνο και στα οποία δεν εξετάστηκαν επιτυχώς.

|  |
| --- |
| **Η δήλωση μαθημάτων είναι πολύ σημαντική διότι εκτός από ανανέωση εγγραφής, με αυτήν δημιουργούνται τα βαθμολόγια του κάθε μαθήματος, οπότε σε περίπτωση που δε δηλώσετε κάποιο μάθημα δεν μπορείτε να το εξεταστείτε, διότι ο διδάσκων δεν θα βρίσκει το ονοματεπώνυμό σας στο βαθμολόγιο του μαθήματος (εφόσον δεν το έχετε δηλώσει) και δεν θα μπορεί να σας καταχωρήσει βαθμό.** |

**Βήμα 7o: Δήλωση συγγραμμάτων**

Το σύστημα ΕΥΔΟΞΟΣ είναι η ηλεκτρονική υπηρεσία του Υ.ΠΑΙ.Θ.Α. για την άμεση και ολοκληρωμένη παροχή των Συγγραμμάτων στους φοιτητών των Πανεπιστημίων της χώρας μας.

Η διαδικασία είναι πλήρως αυτοματοποιημένη και προσφέρει:

* Πλήρη ενημέρωση στους φοιτητές για τα παρεχόμενα Συγγράμματα σε κάθε μάθημα
* Δυνατότητα άμεσης παραλαβής των Συγγραμμάτων
* Αποτελεσματικούς μηχανισμούς για την ταχεία αποζημίωση των Εκδοτών και για την αποτροπή της καταχρηστικής εκμετάλλευσης των δημόσιων πόρων.

Εφόσον γίνει **η δήλωση μαθημάτων** και ενεργοποιηθεί η εφαρμογή (οι ημερομηνίες καθορίζονται από το Υ.ΠΑΙ.Θ.Α. και αναρτάται σχετική ανακοίνωση στην ιστοσελίδα του Τμήματος) εισέρχεστε στην ιστοσελίδα [http://eudoxus.gr](http://eudoxus.gr/) (η πρόσβαση γίνεται με τη χρήση του username – password του ακαδημαϊκού σας λογαριασμού) όπου ενημερώνεστε για τα εγκεκριμένα συγγράμματα των μαθημάτων του Τμήματος και επιλέγετε τα συγγράμματα των μαθημάτων που έχετε δηλώσει.

Στην συνέχεια λαμβάνετε ένα e-mail από την εφαρμογή με τον κωδικό ΡΙΝ, με τον οποίο και παραλαμβάνετε τα συγγράμματα που επιλέξατε (στα σημεία διανομής που έχει ορίσει ο κάθε εκδότης).

**Θα υπάρξει σχετική ανακοίνωση στην ιστοσελίδα όσον αφορά τις ημερομηνίες δήλωσης των συγγραμμάτων.**

# Φοιτητικές Παροχές

# Προσοχή για όλες τις παροχές, υπάρχουν καταληκτικές

**ημερομηνίες και θα αναρτάται σχετική ανακοίνωση στην ιστοσελίδα του Τμήματος.**

**Σίτιση**

Όσοι επιθυμείτε να σιτίζεστε δωρεάν και πληροίτε τις προϋποθέσεις, σύμφωνα με την υπ’ αριθ. Φ.5/68535/Β3/18-6-2012 (ΦΕΚ Β΄ 1965/2012) ΚΥΑ και τη σχετική [ανακοίνωση του Τμήματος](https://www.di.uoa.gr/announcements/2446) [Σίτισης](https://www.di.uoa.gr/announcements/2446) περί καθορισμού όρων, προϋποθέσεων και διαδικασιών για την παροχή δωρεάν σίτισης στους φοιτητές του Ε.Κ.Π.Α., θα πρέπει **να υποβάλετε ηλεκτρονική αίτηση στην ιστοσελίδα** [sitisi.uoa.gr](https://sitisi.uoa.gr/) **αναρτώντας τα απαιτούμενα δικαιολογητικά σε ψηφιακή μορφή.**

**Στεγαστικό επίδομα**

Εφόσον νοικιάσετε κατοικία, φροντίστε εγκαίρως, να υπογράψετε έγκυρα συμβόλαια. Έχετε τη δυνατότητα στο τέλος του ακαδημαϊκού έτους, σε ημερομηνία που καθορίζεται από το Υ.ΠΑΙ.Θ.Α. (εκτιμώμενο χρονικό διάστημα: Ιούλιος 2026), να υποβάλλετε αίτηση για στεγαστικό επίδομα.

**Υγειονομική περίθαλψη**

Αναφορικά με την ιατροφαρμακευτική και νοσοκομειακή περίθαλψη των ανασφάλιστων φοιτητών (όσων δεν έχουν περίθαλψη από άλλον φορέα), σύμφωνα με τις διατάξεις της παρ. 3, του άρθρου 31 του ν.4452/2017 (Α'17) και κατ' εφαρμογή του άρθρου 33 του ν.4368/2016 (Α'21), **δικαιούνται πλήρη ιατροφαρμακευτική και νοσοκομειακή περίθαλψη από το Εθνικό Σύστημα Υγείας (Ε.Σ.Υ.), μόνον με χρήση του Α.Μ.Κ.Α. τους.**

Επιπλέον στην Υγειονομική Υπηρεσία λειτουργούν τα εξής ιατρεία:

* Παθολογικό Ιατρείο
* Οφθαλμολογικό Ιατρείο
* Οδοντιατρείο
* Μονάδα Ψυχοκοινωνικής Παρέμβασης
* Δερματολογική εξέταση (Νοσοκομείο «Ανδρέας Συγγρός») Πληροφορίες: Γραμματεία Υγειονομικής Υπηρεσίας τηλ. 210 3688208.

Περισσότερες πληροφορίες στην ιστοσελίδα:

[http://www.lesxi.uoa.gr/foithtiki-merimna/ygeionomiki-yphresia.html](http://www.lesxi.uoa.gr/foithtiki-merimna/ygeionomiki%20-yphresia.html)

**Φοιτητική μέριμνα**

Το Πανεπιστήμιο έχει φροντίσει για μια σειρά θεμάτων, εκτός των εκπαιδευτικών, που άπτονται του κοινωνικού ρόλου του Ιδρύματος. Εξάλλου, ένας από τους σκοπούς του είναι και η διαμόρφωση ολοκληρωμένων προσωπικοτήτων που θα συμβάλλουν στην αντιμετώπιση των κοινωνικών, πολιτιστικών και αναπτυξιακών αναγκών του τόπου. Έτσι, μπορείτε να επωφεληθείτε από μια σειρά παροχών και διευκολύνσεων ανάλογα με τα ενδιαφέροντά σας, ενώ ιδιαίτερη μέριμνα έχει ληφθεί για ευαίσθητες κοινωνικές ομάδες όπως ΑμεΑ (<https://access.uoa.gr/>) και άποροι.

**Περισσότερες πληροφορίες στην ιστοσελίδα του Πανεπιστημίου:** [**https://www.uoa.gr/**](https://www.uoa.gr/%20foitites/paroches_drastiriotites/)[**foitites/paroches\_drastiriotites/**](https://www.uoa.gr/%20foitites/paroches_drastiriotites/)

Μπορείτε να πληροφορηθείτε για τις ημερομηνίες έναρξης – λήξης μαθημάτων όλου του έτους και των εξεταστικών περιόδων, στις ανακοινώσεις της ιστοσελίδας του Τμήματος [www.aerospace.uoa.gr](http://www.aerospace.uoa.gr).

# ΜΕΙΝΕΤΕ ΣΥΝΤΟΝΙΣΜΕΝΟΙ

[**https://www.aerospace.uoa.gr/**](https://www.aerospace.uoa.gr/)